Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 96

6. évfolyam Belépõ tevékenységformák Egy szabadon választott néprajzi-nyelvjárási tájegység megismerésében érvényesülõ tevékenységek: Értelmezik a tájegység nevét (pl. Erdély, Székelyföld, Kalotaszeg, Kárpátalja, Moldva). Elhelyezik a térképen a tájegységet, megnevezi vásáros központjait, felsorolják néhány nevezetes települését. Megismerik fõbb tárgyi és szellemi néprajzának jellegzetességeit, jellemzik az itt élõk természeti környezetét, gazdálkodását. Gyûjtenek, rajzolnak népmûvészeti motívumokat, tárgyakat (pl. varrottast, fafaragást, lakóházat, szoba és konyhabelsõt), viseletet. Hallgatnak népzenét, megismerik a jellegzetes hangszereket, zenélési alkalmakat (pl. bálok, lakodalom); megtanulnak és elõadnak néhány népdalt, mesét, balladát; felelevenítenek, eljátsszanak néhány jellegzetes népszokást. Összehasonlítják a tárgyi és a szellemi kultúra körébõl vett néhány kifejezõ példán keresztül a magyar népi kultúra és a szomszéd vagy rokon népek népi kulturáját pl. természeti környezetét, életmódját, szokásait. Témakörök Tartalmak Néprajzi és nyelvjárási tájegységek Erdély és a Részek, Moldva, Kárpátalja Erdély és a Részek, valamint Moldva fogalma (földrajzi, történeti és néprajzi sze mpontok alapján). Erdély jellegzetes tájai (pl. Fekete-Körös völgye, Kalotaszeg, Mezõség, Torockó és vidéke, Székelyföld, Gyimes) és etnikai csoportjai, népeinek együttélése. Moldva, Kárpátalja legfontosabb néprajzi jellemzõi. A tanév során az alábbi témák közül legalább egyet fel kell dolgozni. Kalotaszeg Földrajzi elhelyezkedése, természeti adottságai, vásáros központja. Hagyományos gazdálkodás (pl. állattartás, földmûvelés). Tárgyi kultúra (pl. építkezés, háziipar, népviselet, hímzés). Folklór (néptánc, pl. legényes, népzene, népszokások). Mezõség Földrajzi elhelyezkedés, betelepedés, hagyományos gazdálkodás, pl. állattartás, földmûvelés. Tárgyi kultúra, pl. népviselet, szõttes, hímzés. Folklór, pl. népzene, néptánc (pl. ritka magyar, páros táncok), népdal, népszokás (pl. kántálás, betlehemezés). Székelyföld Földrajzi elhelyezkedése, jelentõs tájai, a székely etnikai csoport (pl. eredetük, jellegzetes katonai szervezetük, kiváltságaik, közigazgatásuk). Hagyományos gazdálkodás (pl. havasi állattartás, erdõgazdálkodás, földmûvelés); kölcsönös segítség. Tárgyi népi kultúra (pl. székely kapu, festett bútor, cserge, szõttes, népviselet, festékes, kerámia). Népköltészet (pl. népballadák, népmese, monda). Népzene, néptánc (pl. forgatós); népszokások (pl. határkerülés, hesspávázás). Gyimes Földrajzi elhelyezkedése; hagyományos gazdálkodás (állattartás, erdõgazdálkodás). Tárgyi kultúra (építkezés, pl. boronafalú ház), népviselet, népi díszítõmûvészet. Folklór (népi vallásosság, pl. archaikus népi imádságok; népzene, pl. keserves; néptánc, pl. körtánc, népszokások, pl. harsogtatás). . Moldva Földrajzi elhelyezkedés (Kárpátokon túl), a magyarok megtelepedése (egy töredékük áttelepülése a XX. században a Dunántúlra); vallás, lélekszám, néhány jellegzetes település. Anyanyelvük, identitásuk megõrzésének nehézségei. Életmódbeli jellegzetességeik, tárgyi és szellemi kultúrájuk jellemzõi. Kárpátalja Földrajzi elhelyezkedés, jelentõsebb városok. Lakosságának összetétele (magyar, rutén, román, német, szlovák). Hagyományos gazdálkodás (pl. fakitermelés, havasi pásztorkodás, kenderfeldolgozás). Tárgyi néprajz (pl. népi építészet, népmûvészet). Folklór (népszokás, népköltészet pl. népdal, ballada, monda). A továbbhaladás feltételei A tanuló vegyen részt a néphagyományok megismerésében, például sajátítson el egy-egy tájegységre jellemzõ népszokást, népi játékot, népdalt, népköltészeti alkotást. Ismerjen néhány kézmûves tevékenységet, végezzen honismereti, néprajzi gyûjtõmunkát. Válasszon a televízió mûsorkínálatából vagy a könyvtár, videotéka stb. kínálatából néprajzi tárgyú filmeket, fotókat, könyveket. Fogalmazza meg tapasztalatait, megfigyeléseit, ismerje a vidék nyelvének, népi kultúrájának néhány jellegzetes kifejését. Ismereteit tudja más tárgyakban tanultakhoz kapcsolni pl. történelem, irodalom, rajz és vizuális kultúra, ének-zene. EMBER- ÉS TÁRSADALOMISMERET, ETIKA

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes